open-index/open-wikipedia-markdown huggingface dataset:
Daniel av Sverige

**Daniel** () vart prins av Sverige og hertug av Västergötland etter å ha gifta seg med kronprinsesse Victoria av Sverige 19. juni 2010.

Westling var personleg trenar og dreiv treningsselskapet Master Training med to studio i Stockholm.

Westling møtte kronprinsesse Victoria på treningsstudioet sitt i 2002, og dei to utvikla venskapet sitt sidan den gong. 24. februar 2009 kunngjorde det svenske hoffet at Daniel Westling og Victoria hadde trulova seg. Bryllaupet vart halde 19. juni 2010 i Storkyrkan, domkyrkja i Stockholm.

23. februar vart prins Daniel og kronprinsesse Victoria foreldre til Estelle av Sverige.

## Namn og titlar
* 1973–2010: Olof Daniel Westling
* 2010–i dag: Prins Olof Daniel av Sverige, hertug av Västergötland

## Galleri
;Daniel av Sverige

 
Fil:Royal Monogram of Prince Daniel of Sweden.svg|Prins Daniels monogram
Fil:Dual Cypher of Victoria and Daniel of Sweden.svg|Prins Daniel og Kronprinsesse Victorias fellesmonogram
Fil:Sweden´s Crownprincess and mr Daniel Westling.jpg|Kronprinsesse Victoria og Daniel Westling (no Prins Daniel) i Stockholm på Sveriges nasjonaldag, 9. juni 2010
Fil:Royal Wedding Stockholm 2010-Lejonbacken-017.jpg|Kronprinsesse Victoria, Prins Daniel, Kong Carl XVI Gustaf, Dronning Silvia, Olle Gunnar Westling og Anna Kristina Eva Westling i Stockholm like etter bryllaupet til Kronprinsesse Victoria og Daniel Westling (no Prins Daniel), 19. juni 2010


## Kjelder

 
* *Denne artikkelen byggjer på «[[:no:Daniel Westling|Daniel Westling]]» frå , den 24. mai 2010.* 
 
* Aftenposten sin norske versjon (22.05.10) av intervjuet med Victoria og Daniel Westling i Svenska Dagbladet.
RS «Bergen»

**RS 7 «Bergen»** var ei redningsskøyte som vart bygd av Rasmus Rolfsen ved Nyhavns Verft i Bergen. Ho vart sjøsett i juli 1895. RS «Bergen» vart nummer 7 i skøyteregisteret til Redningsselskapet då RS «Frithjof» vart stroken . RS «Bergen» vart bygd med utgangspunkt i Colin Archer sine redningsskøyteteikningar. Skipsbyggarmeister Oluf Joachim Hilmar gjorde ein del endringar i konstruksjonen. Det er usikkert kor stor del av konstruksjonen Hilmar gjorde, om det var nyteikning eller modifisering av Colin Archer sitt arbeid. RS «Bergen» kosta 9986,26 kroner. Ho vart finansiert ved at ti bergensarar gav 1000 kroner kvar. Skøyta vart for det meste stasjonert i Vesterålen og Lofoten.

RS «Bergen» forliste i ein orkan i januar 1907. Etter at ho hadde mist riggen natt til 23. januar vart ho kasta gjennom fleire grunnbrot. Ho enda på eit skjer utanfor Stave på Andøya. Mannskapet vart redda av fire menn som tok seg ut til havaristen i open båt under svært vanskelege forhold. Redningsmennene vart heidra med Medaljen for edel dåd for denne redningsbragda. Dei fekk òg gåver frå Redningsselskapet.

Vraket av RS «Bergen» vart kjøpt av to fangstmenn som ville setje henne i stand. Men før dei fekk gjort noko med henne vart ho totalvrak då ho vart kasta på land i ein ny storm. Den utvendige jarnkjølen vart liggande i fjøra til han var plassert på ein sokkel utanfor ungdomshuset på Stave, til minne om forliset og redninga. 

I dei tolv åra RS «Bergen» kryssa på fiskefelta redda ho 133 personar frå ein sikker daude. Ho redda 35 fartøy. 224 fartøy fekk assistanse. 

Mannskapet på RS «Bergen» vart heidra med Emile Robins belønning for kryssingssesongen 1905-1906.

## Kjelder

* Bjørn Foss: *Fra seil til vannjet. Historien om redningsskøytene* Norsk Maritimt Forlag 2002

## Bakgrunnsstoff
* Meir om forliset ved vesteraalen.info
Kalkmåleri

**Kalkmåleri** er måleri utført på ein mur som er pussa med kalkmørtel.

Måleriet kan vere påført ein kvitkalka *tørr* mur, og då er måleriet utført i ein *secco*-teknikk. Det kan òg vere påført medan murpussen framleis er våt, og blir då kalla freskomåleri. Freskomåleri vart mykje nytta i bygningar i Romarriket, som til dømes funna i Pompeii i Italia syner, og i kyrkjer og andre bygningar i mellomalderen, mellom anna i nordiske steinkyrkjer.

Freskomåleri kan halda seg i hundrevis av år under dei rette tilhøva. Arkeologiske funn syner at dette er ein sers gamal metode for dekorasjon av veggar og murar.

## Norske kyrkjer med kalkmåleri
*Enebakk kyrkje
*Tanum kyrkje i Bærum
*Moster gamle kyrkje
*Kinsarvik kyrkje
*Dale kyrkje i Luster
*Tingvoll kyrkje
*Byneset kyrkje

## Sjå òg
*Freskomåleri

## Bakgrunnsstoff
* Kalkmalerier.Dk, søkbar base
* Kalkmalerier Nasjonalmuseet DK. 
* Kirker og kalkmalerier 

**Litteratur**
* Bolvig, Aksel: *Danmarks kalkmalerier*, København 2002, ISBN 87-567-6516-9
Fanøya

**Fanøya** eller **Fanøy** er ei lita øy i øygruppa Batalden som ligg heilt vest i tidlegare Flora kommune, no i Kinn kommune i Vestland fylke. Storleiken på øya er ca. 1 km² stor og består av grusveg og opptrakka turstiar. Næraste by er Florø som ligg ein halvtimes båttur unna.

Fanøy er senteret i Batalden. Her ligg Batalden bedehuskapell (vigsla 23. oktober i 1907 og eigd av bygdefolket), Batalden landhandel og rutebåtkai. 
Batalden skule vart bygd i ca. 1965, men etter ca 45 år i drift vert skulen nedlagt frå hausten 2010. 

Fiskeri har vore hovudgrunnlaget for busetnad på øyane. I dag er det fleire fiskebåtar av ulik storleik her. I tillegg er det fiskeoppdrett, konfeksjonsverksemd og turistverksemd. 

Det store sildefisket frå 1820 til 1870 har sett sine spor på øya. Ein kan framleis sjå murane etter saltbuene rundt omkring på øya.

Ved folketeljinga i 1900 budde det 39 personar på Fanøya.

## Kjelder
Hundekjeks

**Hundekjeks** (*Anthriscus sylvestris*) er ei fleirårig plante i skjermplantefamilien. Arten er utbreidd over Europa, Asia og det nordlege Afrika. 

Planta er kring 70 cm høg, med kvasstagga stengel som er stivhåra nedst. Blada er blanke og lysgrøne. Planta har småsveip med 5-6 blad. Blomstrane er kvite eller bleikt grøngule. Frukta er 6-7 mm lang og brunsvart på farge. Hundekjeks blømer kring juni i eng og open skog. 

Hundekjeks er vanleg over heile Noreg og er funnen opp til 1280 moh. i Oppdal.

Planta breier seg lett, og vert sett på som eit ugras i jordbrukslandskapet. Plantene vert då sprøytte med gift enkeltvis.

## Kjelder

**Denne artikkelen bygger på «[[:sv:Hundkäx|Hundkäx]]» frå ,  den 19. juni 2010.*  
 
*Johannes Lid: *Norsk-svensk-finsk flora*. Det Norske Samlaget, 1985.

## Bakgrunnsstoff
Bengt Eriksen

**Bengt Eriksen** () er ein norsk fotballekspert som jobbar for TV2. Eriksen er utdanna økonom og fotballtrenar. Han har spela for Vålerenga og trena Drøbak/Frogn og Skeid i Adeccoligaen og Tippeligaen. Han har også vore bankmann i Nordea, journalist i Dagens Næringsliv, redaktør i Skattebetalarforeininga, redaktør i FireFireTo og fotballspaltist i Dagbladet, VG og Nettavisen.

I 2008 var han ønskt som ny sportsdirektør i Vålerenga, men takka nei til stillinga.

## Kjelder
*Profil  Tv2blogg.no

## Fotnotar
Fjellmarikåpe

**Fjellmarikåpe** (*Alchemilla alpina*) er ei fleirårig plante i rosefamilien som har ei amfi-atlantisk utbreiing.

Planta vert om lag 10 cm høg, og har 5-7-kopla blad som er snaue ovanpå og glinsande silkehåra under. Ho har gulgrøne blomstrar på korte skaft. Fjellmarikåpe blømer kring juni i heiar, enger og snøleger til fjells og ikkje sjeldan i låglandet i mest heile Noreg. Arten er funnen opp til 1760 m i Jotunheimen.

Som hos alle marikåper forplantar også fjellmarikåpa seg ukjønna. Medan dei andre marikåpeartane i Norden står kvarandre svært nær skil fjellmarikåpa seg klart frå desse.

## Kjelder
*Tysk wikipedia.
*Svensk wikipedia.
*Johannes Lid: *Norsk-svensk-finsk flora*. Det Norske Samlaget, 1985.

## Bakgrunnsstoff
*
Hedda-prisen

**Hedda-prisen** er ein norsk teaterpris delt ut i samarbeid mellom Norsk teater- og orkesterforening, Norsk Teaterledelsesforum, Aksel Waldemar Johannesens minnefond og Nationaltheatret. Han blei delt ut første gong i 1998.

Sjølve prisen er ein statuett laga av Nina Sundbye som viser Hedda Gabler med eit pistolhandtak som fot. Årets debutant får eit stipend som pris.

## Prisar

Faste kategoriar er:
* Beste kvinnelege hovudrolle
* Beste mannlege hovudrolle
* Beste kvinnelege birolle
* Beste mannlege birolle
* Beste regi
* Beste førestilling
* Årets teaterprosjekt (Årets begivenhet)
* Beste scenografi/kostyme/lysdesign
* Beste barne- og ungdomsførestilling
* Særleg fagleg innsats
* Årets debutant

Nokre år blir det også delt ut ein ærespris. Denne har gått til Wenche Foss (2002), Jon Fosse (2003) og Toralf Maurstad og Espen Skjønberg (2005).

## Prisvinnarar

## Kjelder
*
*Om Heddaprisen  ved nto.no
*Heddaprisar 2009  ved nto.no
## Bakgrunnsstoff
*Oversikt og bakgrunnsstoff om Heddaprisen  hos Norsk Teater- og Orkesterforening. 
*Om Heddaprisen  ved nto.no
Raudkløver

**Raudkløver** er ei fleirårig urt i ertefamilien. Han er utbreidd over alle kontinent med temperert eller varmt klima. 

Planta vert 20-30 cm høg og har eggforma eller avlange småblad, om lag utagga og med lange mjuke hår. Dei øvre øyreblada er eggforma med kort spiss. Raudkløber har stort rundt blomsterhouvud som oftast er uskafta. Han blømer kring juni i eng og bakkar. 

Raudkløver er vanleg over det meste av Noreg, sjeldan lengst nord. Han går opp på setrane, og er funnen opp til 1230 m på Hardangervidda. Han er vanleg dyrka i eng. Arten er rekna som innført i Noreg, med innføring ein gong før 1800.

## Kjelder

*Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:en:Rödklöver|Rödklöver]]» frå ,  den 20. juni 2010.*  

## Bakgrunnsstoff
*
Kvitkløver

**Kvitkløver** er ei plante i ertefamilien. Arten er utbreidd over alle verdsdelar med temperert eller varmt klima.

Planta vert 10-20 cm høg, og har stengel som kryp på marka og har lange opprette bladskaft og blomsterstandskaft. Ho har rundt blomsterhouvd med kvite eller stundom raudlege blomstrar. Kvitkløver blømer kring juni i beitemarkar og på vegkantar. Han er vanleg over det meste av Noreg, sjeldsynt lengst nord.

## Galleri

Trifolium March 2008-1.jpg
Trifolium repens 08 ies.jpg
Trifolium repens 07 ies.jpg
Trifolium repens 06 ies.jpg


## Kjelder

* Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:sv:Vitklöver|Vitklöver]]» frå ,  den 20. juni 2010.*  

## Bakgrunnsstoff
*
Sabelnebbar

__NOTOC__ 
**Sabelnebbar** er tre artar av afrikanske fuglar i den biologiske slekta ***Rhinopomastus***. Dei er ofte klassifisert i kakelarfamilien, *Phoeniculidae*, men genetiske studium viser at dei skilde seg frå slekta *[[Phoeniculus]]*, verkelege kakelarar, for om lag 10 millionar år sidan, så dei er nokre gonger plassert i ein eigen familie  *Rhinopomastidae*.

Dei er mindre enn dei fleste kakelarar og nebbane er sterkt bendt som ein sabel, dette gjev òg desse fuglane namn. Dei er stort sett glinsande svart i farga med eit par kvite teikningar på vengene. Medan andre kakelarar er selskapelege fuglar som opptrer i flokkar, er sabelnebbar vanlegvis observert einslege eller i par.

Dei lever hovudsakleg av insekt og andre virvellause dyr, som dei finn ved hjelp av nebbane sine ved å søkje i hòl og sprekkar i tre. Dei er akrobatiske fuglar, godt tilrettelagt for klatring i tre. Egga blir lagt i ein hol trestamme.

### Artar
* Svartsabelnebb, *Rhinopomastus aterrimus* - mindre markert bendt nebb enn dei andre. To populasjonar, ein som strekkjer seg frå Vest-Afrika austover til Etiopia og den andre i Angola og tilstøytande land.
* Sørsabelnebb, *Rhinopomastus cyanomelas* - den største arten med lengste halen, og han einaste med kvite teikningar på halen. Lever i sørlege og austlege Afrika.
* Nordsabelnebb, *Rhinopomastus mindre* - mindre enn dei andre artane med eit raudt nebb i staden for svart som dei andre to. Funne i tørre kratt frå Tanzania nordover til Somalia.

## Kjelder

**Denne artikkelen bygger på «[[:en:Scimitarbill|Scimitarbill]]» frå , den 20. juni 2010*

### Referansar
* Christopher Perrins, *ed.* (2004) *The New Encyclopedia of Birds*, Oxford University Press, Oxford
* Ian Sinclair & Peter Ryan (2003) *Birds of Africa south of the Sahara*, Struik, Cape Town
Hærfuglar

__NOTOC__ 
**Hærfuglar** (*Upupa*) er ei lita slekt av fuglar som høyrer til ordenen Bucerotiformes. *Upupa* er einaste slekta i hærfuglfamilien, Upupidae.

Det er ulike synspunkt på inndeling av artar og underartar i denne slekta, det er rekna frå ein til fire artar avhengig av taksonomi. Ein art, *U. antaeus* på øya St. Helena døyde ut på 1500-talet, truleg på grunn av innføring av framande artar.

Hærfuglar finst i sørlege og sentrale delar av Europa og Asia og i dei fleste delar av Afrika. Føretrekte habitat er opne landskap, som savannar eller jordbruksland. Dei brukar mykje tid på bakken i jakta på store insekt, andre byttedyr og noko plantekost.

## Artsoversyn
Slekt *Upupa*  i rekkjefølgje etter IOC World Bird List V14.1, 2024, med norske namn etter *Norske navn på verdens fugler*: 

## Kjelder

## Bakgrunnsstoff
Byen Guanajuato

**Guanajuato** er hovudstaden i delstaten Durango i Mexico. Han har eit folketal på om lag 153 364 innbyggjarar i 2005. Byen vart grunnlagd av Antonio de Mendoza y Pacheco i 1546. 

## Kjelder

## Bakgrunnsstoff
Ryllik

**Ryllik** er ein art i korgplantefamilien. Planta har ei sirkumpolar utbreiing.

Ryllik vert 20-30 cm høg, har krypande jordstengel. Stengel og blad er mjuklodne. Blomen har ei 5 mm brei korg, oftast med 5 kvite eller stundom litt raudfarga kantkroner. Ryllik blømer kring juni i turre bakkar. Han er vanleg gjennom heile Noreg, og finst i beitemarker til høgt over tregrensa. Ryllik er funnen på Fillefjell opp til 1595 m.

## Kjelder
* Svensk Wikipedia.
* Johannes Lid: *Norsk-svensk-finsk flora*. Det Norske Samlaget, 1985.

## Bakgrunnsstoff
Kvitbladtistel

**Kvitbladtistel** er ein fleirårig art i korgplantefamilien. Planta er utbreidd over Europa og Asia. 

Kvitbladtistelen vert kring 7 dm høg, og har blad med ymse former, tungeforma eller buktfinna med framrette lappar.  Bladoversida grøn og snau, undersida kvitfilta. Stengelen er rak, ofte med berre ei korg. Taklagde korgdekkblad utan tornar. Blømer kring juli i beitemarkar og fjellier. Vanleg gjennom det meste av Noreg. Funnen opp til 1680 m i Jotunheimen. 

## Galleri

File:Cirsium_helenioides.JPG|Kvitbladtistel i kantonen Valais i Sveits.
File:Cirsium helenioides Huopaohdake VI08 C H5522.jpg|Kvitbladtistel i Kervo i Finland.
Bombus pascuorum - Bombus bohemicus - Cirsium heterophyllum - Keila.jpg


## Kjelder
*Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:sv:Brudborste|Brudborste]]» frå ,  den 20. juni 2010.*
Solipsisme

**Solipsisme** (av latin *sol* «åleine» og *ipsis* «sjølv») er ein filosofisk teori som hevdar at eget er det einaste som eksisterer, og følgjeleg at verda og andre menneske berre eksisterer som ein del av medvitet til eget.

Om ein reiser tvil om gyldigheita av vår kunnskap om ei objektivt eksisterande verd uavhengig av erkjennande subjekt, kan solipsismen framstå som ein truande og uønskt konsekvens. Teorien kan òg skildre utvikling som: «vegen vert til medan du går» og verdsoppfatting og kunnskap som deling av illusjonar.

Science fiction-forfattaren Robert A. Heinlein har i fleire av sine bøker bygd på denne ideen, med den konsekvens at hans personar stundom frivillig og stundom uvillig forflyttast til alternative univers. Kombinert med ideen om at då kan alle religionar samstundes vere riktige, vert multiuniversa ein nye arena for utfolding av eit kreativt forfattarskap som slutta i 1988. Han innførte òg omgrepet panteistisk solipsisme som vert nærare forklart i Heinlein sine siste romanar.

Den franske filosofen Jean-Paul Sartre definerer solipsisme som at kvar einskild lever i si eiga verd. Vår erfaring tilseier at andre menneske er til på same måte som oss sjølve, og sidan dei har tilsvarande kropp og oppfører seg på same måte, so kan vi gå ut frå at dei tenker og føler som oss. Vi kan likevel ikkje få vondt i eit anna menneske sin fot eller vite korleis andre har det utan å vurdere dette som objekt.

## Kjelder

*Kunnskapsforlagets store norske leksikon og forfattaren sine bøker
Gjøvik

**Gjøvik** er ein by og administrasjonssenteret i Gjøvik kommune i Oppland i Innlandet fylke. Byen har .

## Næringsliv
Gjøvik er forretningssentrum for Toten og store delar av Vestoppland, og har sjukehus og universitet (no NTNU, tidlegare Høgskolen i Gjøvik).

Mustad fabrikker, HOFF Norske Potetindustrier og Hunton fiber held til i Gjøvik. Viktige industrigreiner er særleg jarn- og metallindustri og trevarer. Mustad er i dag kjent som den største fiskekrokprodusenten i verda.

Den lokale avisa er Oppland Arbeiderblad og ho har hatt monopol i Gjøvik sidan Samhold/Velgeren gjekk inn i 1998. I 2002 vart Gjøviks Blad etablert som gratisavis i kommunen.

## Samferdsle
Gjøvik er knutepunkt og sentrum for samferdsle for ein innbyggjarmasse som tel nærare 100 000 menneske. Innpendlingsområdet gjeld i første rekke kommunane Søndre og Nordre Land kommune, i tillegg til Østre og Vestre Toten kommune. Gjøvik er nærmaste by og kommunikasjonssenter for folket i Hadeland (Gran, Jevnaker og Lunner) og Valdres. Fleire samferdselsårar går gjennom byen. Fylkesveg 33 bind Gjøvik med E6 ved Minnesund. Riksveg 4 går gjennom byen og møtest av E6 midt i Gjøvik kommune mellom Redalen og Biri. I sørleg retning knyter vegen Gjøvik til Raufoss (Vestre Toten) og Gran (i Hadeland). Gjøvikbanen har endestasjon midt i Gjøvik sentrum. Grunnlaget for ferjesambandet Gjøvik-Mengshol vart borte etter at Mjøsbrua vart opna.

## Utdanning
Gjøvik videregående skole vart etablert i 2005 som ei samanslutning av Tranberg vgs. (Allmenfag og musikk, dans, drama), Gjøvik vgs. (Yrkesfag) og Bondelia vgs. (Helse og sosialfag, hudpleiefag og medium og kommunikasjon). I august 2007 vart dei tre skulane samlokaliserte i eit nytt, moderne bygg like ved Gjøvik sjukehus, i kvartalet mellom Ludvig Skattumsgt., Austeens veg og Gravlundvegen.

NTNU campus Gjøvik ligg sørvest for Gjøvik sentrum og tilbyr høgre- og lægregradsstudiar innan helse og teknologi.

## Sjå òg
* Gjøvik kommune
* Tettstader i Innlandet

## Kjelder

----
**Denne artikkelen bygger på «[[:nb:Gjøvik|Gjøvik]]» frå ,  den 27. februar 2011.*

## Bakgrunnsstoff
* Gjøvik kommune
Lillehammer

**Lillehammer** er ein by og administrasjonssenteret i Lillehammer kommune i Innlandet fylke. Byen har , er sete for fylkesmannen og fylkesadministrasjonen i Oppland, og er prostesete i Sør-Gudbrandsdal prosti.

## Historie

Lillehammer fekk kjøpstadrettar i 1827 og bystatus i 1842. Kjøpmann Ludvig Wiese har vore rekna som grunnleggjar av byen, og det vart reist ein statue av han på Lilletorget i samband med byen sitt 100-årsjubileum. Fram til midten av 1800-talet låg busetnaden hovudsakleg i området rundt Hammer gard. Byen hadde i 1850 om lag tusen innbyggjarar, og hadde gode kommunikasjonar sør- og nordover. Legginga av hovudbanen Oslo-Eidsvoll i 1852 baserte seg på vidare samband med dampskip langs Mjøsa til Lillehammer, og nylagt veg vidare oppover Gudbrandsdalen. Dette transportsystemet gjorde transitt av tømmer og jordbruksvarer til hovudstaden mogleg, og bidrog til at byen voks fram.

## Olympiske og paralympiske vinterleikar
Lillehammer var i 1994 vertsby for dei 17. olympiske vinterleikane; vinter-OL 1994. Samstundes var vinter-PL 1994 arrangert i byen. I den samanhengen vart det bygd nye idrettsanlegg, og eksisterande kulturbygg og vegar fekk ei opprusting. I 2016 var Lillehammer på nytt vertsby for OL etter at han 7. desember 2011 var vald ut som vertsby for vinter-OL for ungdom 2016.

## Vennskapsbyar

## Sjå òg
* Lillehammer kommune
* Tettstader i Innlandet

## Kjelder

### Fotnotar

## Bakgrunnsstoff
*Lillehammer kommune
*Vêrvarsel for Lillehammer , yr.no
Alta

**Alta** er ein by og administrasjonssenteret i Alta kommune, vest i Finnmark. Han har litt over 15 000 innbyggjarar, og er den største byen i Finnmark.
Byen femner Bossekop, Bukta, Elvebakken, Midtbakken og Sentrum, som er vaksne saman til ein langstrekt tettstad. Dei blei innlemma i Alta då tettstaden fekk bystatus i 2000.

## Kultur og utdanning
I Alta sentrum ligg Storsteinen, med 600 helleristingar frå Komsakulturen (3500-1500 fvt.). Nordlyskatedralen blei vigsla 10. februar 2013.  

Nordlysbadet har eit konkurransebasseng på 25 meter. Finnmarkshallen er ein fleirbrukshall frå 1996. 

Avisa *[[Altaposten]]* kjem ut i byen.

Alta er det viktigaste skulesenteret i Finnmark, med mellom anna vidaregåande skule og folkehøgskule. Noregs arktiske universitet har ei avdeling i Alta, , som utdannar ingeniørar og lærarar. 

Aronnesrocken er ein årleg rockefestival på Aronnes. 
Finnmarksløpet blir halde årleg med start og mål i Alta sentrum. 
Sykkelrittet Arctic Race of Norway 2014 hadde målgang for 2. etappe og start for 3. etappe i Alta sentrum. Arctic Race of Norway 2018 blei avslutta i Alta med ein etappe frå Kvalsund. 

## Næringsliv
Mykje av industrien i kommunen er konsentrert i og kring tettstaden. Her finn ein fleire trevarefabrikkar og sagbruk, betongvarefabrikk,skiferbrudd, handelsgartneri, meieri og maritim sørvis. Mange innbyggjarar pendler med båt til Stjernøya i Altafjorden, der det er gruvedrift.  Ein henter ut mineralet nefelinsyenitt frå fjellet Nabbaren. 

## Transport

Lufthamna i byen ligg attmed Vestre Elvebakken.

## Kjelder
Velsigna ver, du Jesus Krist

**«Velsigna ver, du Jesus Krist!»** er, slik salmen står i *[[Nynorsk salmebok]]*, Bernt Støylen si omsetjing av siste delen av ein av Petter Dass sine katekismesongar: «Den Aposteliske Troes Artikle - Den Fierde Sang». Originalen vart framlagt for sensuren i 1698 og trykt første gong i 1714. 

Petter Dass-salmen er skriven til ein del av den apostoliske truvedkjenninga: «Piint under Pontio Pilato, korsfæst, død og begraven». Originalen har 25 vers. M.B. Landstad valde ut vers 19, 20, 23, 24 og 25 da han gjendikta salmen og tok han med i si Kirkesalmebog, der han vart trykt under 1. påskedag, på nr 355. Bernt Støylen tok utgangspunkt i dei same versa da han omsette salmen nynorsk, og denne versjonen vart trykt på nr 274 i *Nynorsk salmebok*.

I Norsk salmebok er salmen trykt på nr 156, og her er han tatt med under bolken for langfredag og påskeaftan. 

Meloditilvisinga hos Petter Dass er «Siungis som: Maria hun er een Jomfrue reen, etc». Denne melodien er det òg vist til hos Landstad og i Nynorsk salmebok. I Norsk salmebok er salmen trykt med ein melodi skriven av Johan Varen Ugland i 1972. . 

## Bakgrunnsstoff

*Originaltekst

*Norsk salmebok 1985
*Landstads reviderte salmebok 1926
*Nynorsk salmebok 1925
Joseph Addison

**Joseph Addison** () var ein engelsk forfattar, diktar, journalist og politikar frå Milston i Wiltshire. Addison er kjend som ein av dei fremste innan engelsk essaylitteratur. Frå 1711 til 1712 gav han saman med Richard Steele ut tidsskriftet *[[The Spectator]]*, etter tidlegare å ha samarbeid om *The Tatler*. I 1717 vart han utnemnd til statsråd, men måtte snart søkja avskjed på grunn av dårleg helse.

## Kjelder
Å Jesus, for din altarfot

**«Å Jesus, for din altarfot»** er, slik salmen står i *[[Nynorsk salmebok]]*, Bernt Støylen si omsetjing av eit utval vers frå ein av Petter Dass sine katekismesongar: «Alterens Sacramente - Den første sang: Om Brødet og dets Indstiftelses Oord, saa liudende: I den Nat, da vor HERRE JESUS Christus blev forraad, toog hand Brødet, etc». Originalen vart framlagt for sensuren i 1698 og trykt første gong i 1714. 

Petter Dass-salmen er skriven til ein del av katekisma. Originalen har 34 vers. M.B. Landstad valde ut vers 1, 26, 21, 32, 33 og 34 da han gjendikta salmen og tok han med i si Kirkesalmebog, der han vart trykt blant nattverdsalmane, på nr 58. Bernt Støylen tok utgangspunkt i vers 1, 26, 33 og 34 da han omsette salmen til nynorsk, og denne versjonen vart trykt på nr 549 i *Nynorsk salmebok*.

I Norsk salmebok er salmen trykt på nr 639, i bokmålsversjon, og det er vers 1, 26, 21, 33 og 34 hos Petter Dass som ligg til grunn for gjendiktinga. 

Meloditilvisinga hos Petter Dass er «Siungis som: Den signede Dag er os beteed, etc». I Nynorsk salmebok er det vist til salmen «Sjå der Guds Lamb (Her ser jeg da et lam)» *eller* «Du loge av Guds kjærleiks eld (O lue fra Guds kjeærlighet)». I norske folkesong vert han ofte songen på variantar av I denne søte juletid. I *Norsk salmebok* er han trykt til ein melodi skriven av Wolfgang Dachstein, Strassburg 1525, ein melodi som opphavleg har høyrd til salmen «Ein Wasserflüssen Babylon».
## Sjå òg
* Norsk salmebok 1985
* Landstads reviderte salmebok 1926
* Nynorsk salmebok 1925

## Bakgrunnsstoff
* Originaltekst
* Johannes Nilsson Skaar: *Norsk Salmehistorie* (1879)
Ferdinand Roll

**Ferdinand Nicolai Roll** () var ein norsk jurist, embetsmann, sorenskrivar, politikar og høgsterettsdommar. Han var son til Jacob Roll og far til Nini Roll Anker.

Roll var fødd i Trondheim. Han vart student frå katedralskulen i byen i 1847, og vart cand. jur. i 1852. Frå 1858 til 1870 var han tilsett i justisdepartementet, dei siste fire åra som byråsjef for 2. sivilkontor. Under si tid i hovudstaden var han i 1850-åra ein sentral figur i studentersamfunnet, formann i fleire bolkar. 17. februar 1864 var han med og stifta Kristiania arbeidersamfund, der han vart vald til nestformann. Han var seinare, 1870-71, formann og sidan æresmedlem.

Deretter var Roll frå 1871 sorenskrivar i Romsdal i 17 år, med bustad i Molde. Under tida i Molde var medlem av bystyret 1873-88, ordførar 1875-76 og 1887.

Roll var stortingsrepresentant for byane Ålesund og Molde 1877-85 og 1892-94. Han var sekretær i næringskomite nr. 1 1877-79, formann 1880-85. 1884-85 var han medlem av fullmaktskomiteen. Siste stortingsperioden var han medlem av Lagtinget og formann i justiskomiteen. Roll høyrde heime mellom dei moderate høgrepolitikarane, var negativ til parlamentarismen, men gjekk inn for forsiktig regulering av arbeidslivet.

I Emil Stangs første regjering var Roll sjef for justisdepartementet frå 13. juli 1889 til 6. mars 1891. Han vart då utnemnd til ekstraordinær høgsterettsassessor (høgsterettsdommar). Frå 1895 til 1912 var han ordinær assessor i Høgsterett.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Peder Reinhardt

**Peder Ferdinand Reinhardt** () var ein norsk forretningsmann og politikar frå Kristiansand.

Han var son til den rike forretningsmannen O. C. Reinhardt i Kristiansand. I yngre år gjekk han handelsakademiet i Lübeck. Han overtok handelshuset etter far sin, med skipsverft, reiarlag, dampskipsekspedisjon, kolimport mm. I fleire år var han formann i børskomiteen i byen, og i handelsforeininga. Reinhardt var medlem av bystyret 1871-1904, ordførar i 1874.

Reinhardt vart vald til 1. representant for heimbyen på Stortinget 1877-1882, møtte ikkje i 1882, og 2. representant 1889-91. Heile tida på tinget var han medlem av jarnbanekomiteen. Han var medlem av mellomrikskommisjonen av 1889.

Han døydde i heimbyen 1908.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
* Arkiv etter Peder Reinhardt på Arkivportalen
Narvik

**Narvik** (nordsamisk **) er ein by og administrasjonssenter i Narvik kommune i Nordland med .

Narvik voks opp kring den isfrie hamna nytta for utskiping av jernmalm frå Kiruna i Sverige etter at eit britisk-svensk selskap byrja byggja Ofotbanen i 1883.
Narvik blei vedtatt oppretta som kjøpstad i 1901 med verknad frå 1902.
Hovudnæring i byen var kenge knytt til transport, lagring og transittutskiping av jernmalm frå gruvene til Luossavaara-Kiirunavaara (LKAB) i Kiruna. Talet på arbeidsplassar knytt til dette har gjennom åra gått kraftig tilbake i samband med utviklinga av meir effektive utskipingsmetodar.

Sentrum av byen ligg på halvøya mellom Rombaken og Beisfjorden. Det er delt i to av jernbaneområdet med utskipingsanlegg for jernmalm.
Vest for jernbaneområdet ligg Frydenlund, medan Oscarsborg ligg i aust. I sør ligg bydelen Fagernes og vest for munningen av Beisfjorden ligg Ankenesstrand–Håkvik.
Dei fleste noverande bygga er reist etter andre verdskrigen.

## Galleri

Narvik municipality office building.jpg|Narvik rådhus
Anchor of Norge in Narvik.jpg|Ankeret til panserskipet «Norge» ved Nordland Røde Kors krigsminnemuseum.
Pyramid, Narvik - panoramio.jpg|Speglpyramiden Trinigon 3 i Narvik.


## Sjå òg
* Tettstader i Nordland
*Fangeleirane til okkupasjonsmakta i Noreg under andre verdskrigen

## Kjelder
### Fotnotar

## Bakgrunnsstoff
Sortland

**Sortland** (nordsamisk **) er ein by og administrasjonssenteret i Sortland kommune i Nordland med . Byen ligg ved Sortlandssundet lengst aust på Langøya, ved Sortlandsbrua over til Hinnøya. Tettstaden strekker seg frå Gambukta i nord til og med bustadfeltet Nord-Steiro i sør. Byen er det viktigaste handels- og servicesenter i Vesterålen. Sortland tettstad har frå 1997 bystatus etter kommunalt vedtak.

Sortland er kalla «den blå byen ved sundet», eit resultat av hovudprosjektet til Sortland kommune i samband med tusenårsmarkeringa i 2000.

I byen kjem dagsavisa *[[Bladet Vesterålen]]*, dekker dei fem kommunane i Vesterålen, Lødingen og Kvæfjord i Troms, og lokalavisa *SortlandsAvisa* ut. er blir òg  nettavisa VOL Vesterålen Online redigert, som er ei felles regional nettavis for lokalavisene i Vesterålen, Lødingen og Kvæfjord (SortlandsAvisa, Andøyposten og Bladet Vesterålen).

På Sortland ligg Sortland vidaregåande skole. Her opna 2014 eit større kulturhus, «Kulturfabrikken», med blant anna bibliotek, kino, konferansesenter og Sortland Museum, avdeling av Museum Nord.

Sortland har fast hurtigruteanløp.

## Sjå òg
* Sortland kommune
* Tettstader i Nordland

## Kjelder
*
Namsos

**Namsos** er ein by og administrasjonssenteret i Namsos kommune i Trøndelag fylke. Byen ligg lengst inne i Namsenfjorden, ved munningen av lakseelva Namsen, og har .

Namsos vart grunnlagt i 1845. Byen består mest av trehus og har brunne ned tre gonger i si relativt korte historie. Fyrste gongen var i 1872 då to gutar leikte med fyrstikker. Andre gongen var i 1897 av ukjent årsak. Tredje gongen var under andre verdskrigen då byen vart bomba av tyske fly den 20. april 1940. Nærleik til Namsen og dei store skogane gjorde staden ideell for sagverk. I dag finst framleis eitt av dei elleve historiske sagverka, Moelven Van Severen.

Det er tollavgift med bil inn til Namsos, som skal gå til å finansiere ei ny bru og tunell, i tillegg til vedlikehald av det lokale vegnettet.

## Kjelder

**Denne artikkelen bygger på «[[:sv:Namsos|Namsos]]» frå ,  den 4. juli 2012.*
Steinkjer

**Steinkjer** (sørsamisk: *Stïentje*) er ein by og administrasjonssenteret i Steinkjer kommune i Trøndelag fylke. Byen ligg inst i Trondheimsfjorden og har . Steinkjer er sete for fylkesadministrasjonen i Trøndelag. 

Steinkjer er tilgjengeleg med båt, noko som har gjort det lettare å drive handel til og frå byen. I dag går E 6 gjennom byen, og jernbanestrekninga Trønderbanen har sin endestasjon her. Nordlandsbanen har stopp i Steinkjer på veg mellom Trondheim og Bodø. Bygrensa går i nord ved Eggevammen og i sør ved Figga.

Økonomien i byen bygger i stor grad på industri og jordbruk. 

Steinkjer fekk bystatus i 1857. Byen brann ned 1900 og mykje byggverk i tre forsvann, men vart bygd opp att i jugendstil. Den 21. og 22. april 1940 vart byen bomba og på ny lagt i ruinar. Etter den andre verdskrigen vart byen bygd opp att med etterkrigsarkitektur i funkis-stil. Steinkjer med byane Mære og Egge har vore eit historisk maktsentrum som var på sitt største for om lag 1000 år sidan. Det er gjort fleire arkeologiske funn i området.

## Kjelder

**Denne artikkelen bygger på «[[:sv:Steinkjer|Steinkjer]]» frå ,  den 4. juli 2012.*
Haugesund

**Haugesund** er ein by og administrasjonssenter i Haugesund kommune i Rogaland fylke med . I tillegg til bygningsmassen innan kommunegrensene også busetnaden på begge sidene av Karmsundet i Karmøy kommune. På fastlandet heng denne saman med bygningsmassen i Haugesund.

Under dei siste 20 åra har staden fått ein styrkt posisjon som handelssenter for Haugalandet og dei sørlege delane av Hordaland. Det ligg fleire relativt store kjøpesenter i utkantane av byen. Byen fylte 150 år i 2004. Sjølv om han er nokså ung, finst mange historiske merke her, som Haraldsstøtta over staden ein trur kong Harald I Hårfagre ligg gravlagd.

## Kjelder

*
*
----
**Denne artikkelen bygger på «[[:sv:Haugesund|Haugesund]]» frå ,  den 3. august 2012.*  

## Bakgrunnsstoff
Sandnes

**Sandnes** er ein by og administrasjonssenter i Sandnes kommune i Rogaland fylke. Byen ligg ved fjordbotnen fjorten kilometer sør for Stavanger sentrum og går med i tettstaden Stavanger/Sandnes, som har . Av desse bur 58&nbsp;694 i byen Sandnes.

## Sjå òg
* Sandnes kommune
* Stavanger/Sandnes
* Tettstader i Rogaland

## Kjelder

### Referansar

## Bakgrunnsstoff
*Nettsidene til Sandnes kommune
Kragerø

**Kragerø** er ein tettstad og administrasjonssenter i Kragerø kommune i Telemark fylke med , og ligg om lag 6 mil sørvest for Skien og 8 mil nordaust for Arendal.

Kragerø er ein tidlegare kjøpstad, og er kjend for sine lange kunstnartradisjonar. Kjende kunstnarar som har budd i Kragerø er Edvard Munch (som kalla han «perla blant kystbyane»), Christian Krogh (som syntest at «denne byen burde målast» då han kom hit) og Erik Werenskiold. 

Kragerø har stor turisttrafikk sommarstid. Tettstaden har ein variert og allsidig industri med snautt 900 sysselsette i 2002. Målt etter mengd sysselsette er dei største bransjane verkstad-, metallvare- og elektroindustri, grafisk industri (trykkeriet Naper) og farmasøytisk industri (Weiders Farmasøytiske). I tillegg er det litt foredling av tre og trevareindustri som gjer bruk av lokale råemne. Innan utdanning har Kragerø ein vidaregåande skule.

Avisa *[[Kragerø Blad Vestmar]]* er lokalavis i Kragerø.

## Historikk
Kragerø ligg ytst på Kragerøhalvøya (eller Kalstadhalvøya) mellom Kilsfjorden og Hellefjorden. Levanghalvøya i sør, Skåtøy og fleire andre store øyar gir lune hamner i desse fjordane. Herifrå vart det skipa trelast allereie på 1500-talet. I byrjinga av 1600-talet er Kragerø nemnd som ladestad under Skien, men i 1666 fekk staden kjøpstadprivilegium. Næringslivet på staden var prega av eksport av trelast, sjøfart og skipsbygging heilt til slutten av den første verdskrigen. Kragerø var ein av dei største sjøfartsbyane i Noreg siste helvta av 1800-talet. I tillegg til trelast kom seinare skiping av tremasse og produkt frå bergverk i opplandet.

Dei sentrale delane av tettstaden utgjer eit godt bevart bygningsmiljø som ligg på fastlandet i ei bratt helling ned mot fjorden, med krokete gater og gamle hus. Til busetnaden høyrer m.a. Bjørnsborg frå kring 1800 (freda 1924), Wiborggården frå 1700-talet (freda 1971) og Tollboden frå 1785 (freda 1996). Kittelsenhuset, der Theodor Severin Kittelsen er fødd, er gjort om til museum. På Berg ligg Berg-Kragerø og Skåtøy museum med den tidlegare Lystgården og folkepark. På Gunnarsholmen ligg Gundersholmen kystfort, reist på slutten av 1700-talet. Kragerø kyrkje er ei langkyrkje i teglstein som er bygd 1870. Kragerø har eigen kino, Kragerø Biograf.

## Folketalsutvikling

## Sjå òg
*Tettstader i Telemark

## Bakgrunnsstoff
* Kragerø by - Nettstad med info om Kragerø
* VisitKragerø - Turistinfo om Kragerø
Porsgrunn

**Porsgrunn** er ein by og administrasjonssenter i Porsgrunn kommune i Telemark. Byen ligg ved den nedste delen av Porsgrunnselva og utgjer den delen av tettstaden Skien/Porsgrunn som ligg i Porsgrunn kommune. Porsgrunndelen av denne tettstaden har 33&nbsp;346 innbyggjarar (2015).

Byen ligg om lag fem kilometer frå E 18 og aust for elva går riksveg 36. Det er samband med jernbane austover gjennom Vestfoldbanen og nordover til Nordagutu gjennom Sørlandsbanen. Det er også gode samband via sjøvegar.

Porsgrunn har ei avdeling av sjukhuset Telemark. Byen har også vidaregåande skolar og Høgskolen i Telemark med teknologiske fag og helsefag. På Eidanger om lag fire kilometer frå sentrum er det ein folkehøgskole, Grenland Folkehøgskole, med idretts- og reiselinjer.
__NOTOC__
## Byskildring
Byen ligg på begge sidene av den nedre delen av Porsgrunnselva, og strekker seg til Eidanger kyrkje i søraust. Den eldste og største delen av byen ligg på austsida. Her er sentrum i byen, med rådhus, museum og forretningsstrøk.

Ei klaffebru bind aust- og vestsida saman over elva, og brua opnar seg for båttrafikk. Nedanfor brua er det industriverksemder, nokre med eigne kaier. I byen ligg kyrkjene Østre Porsgrunn kyrkje og Vestre Porsgrunn kyrkje.

## Sjå òg
* Porsgrunn kommune
* Skien/Porsgrunn
* Tettstader i Telemark

## Kjelder
* 

### Referansar

## Bakgrunnsstoff
*Nettsidene til Porsgrunn kommune
*Visit Grenland
Giovani dos Santos

**Giovani dos Santos Ramírez** () er ein mexicansk fotballspelar som våren 2018 spela på midtbanen for LA Galaxy i amerikansk Major League Soccer, og for det mexicanske landslaget. Faren til dos Santos var ein brasiliansk fotballspelar, og Giovani har to brør som òg er profesjonelle fotballspelarar. Han debuterte for A-landslaget i 2007. I 2009 vart han kåra til beste spelar i turneringa då Mexico vann CONCACAF Gold Cup.
Maximiliano Pereira

**Victoria Maximiliano Pereira Páez** () er ein uruguayansk fotballspelar som har spela i forsvar for Benfica i den portugisiske fotballigaen og for Uruguay sitt landslag. Han vart seriemeister i Portugal med Benfica i 2010 og 2014. Han debuterte for A-landslaget 26. oktober 2005 i ein privatlandskamp mot Mexico. I 2011 var han med på å vinna Copa América med Uruguay.
Communiqué

***Communiqué*** er det andre albumet til det britiske rockebandet Dire Straits, gjeve ut 15. juni 1979 av Vertigo Records internasjonalt og Warner Bros. Records i USA. Albumet gav singelen «Lady Writer», som nådde 45. plassen på ''Billboard'' Hot 100-lista og 51. plassen på UK Singles Chart. Albbumet nådde førsteplassen på albumlistene i Tyskland, New Zealand og Sverige, 11. plassen i USA, og femteplassen i Storbritannia. *Communiqué* selde til gullplate i USA, platina i Storbritannia og dobbel-platina i Frankrike. 

## Innspeling
*Communiqué* vart spelt inn frå 28. november til 12. desember 1978 ved Compass Point Studios i Nassau. Albumet vart produsert av Barry Beckett og Jerry Wexler, veteranprodusentar frå Muscle Shoals Sound Studio som gjorde legendariske innspelingar med Wilson Pickett, Aretha Franklin, the Staple Singers, The Rolling Stones, Traffic, Elton John, Boz Scaggs, Willie Nelson og Paul Simon.

## Utgjeving
*Communiqué* vart det første albumet nokon gong som gjekk til førsteplassen i Tyskland same veka som det kom ut. Dette skjedde i tillegg medan debutalbumet *[[Dire Straits av Dire Straits|Dire Straits]]* framleis låg på tredjeplassen i landet. Albumet selde over 7 millionar eksemplar verda over, mellom anna 3,6 millionar i Europa. 

*Communiqué* vart remastra og utgjeve med resten av  Dire Straits-katalogen i 1996 for det meste av verda utanom USA, og den 19. september 2000 i USA.

## Plateomslag
Plateomslaget vart laga av Grant Advertising UK. Det vann prisen for årets plateomslag i NME awards i 1979.

## Mottaking

I meldinga si for AllMusic gav William Ruhlmann albumet 2,5 av 5 stjerner og skreiv at albumet ikkje verka å vere «noko meir enn ein blåkopi av føregjengaren med litt mindre uimotståelege songar».

## Innhald

## Medverkande
;Musikk
* Mark Knopfler – vokal, solo- og rytmegitar
* David Knopfler – rytmegitar and vokal
* John Illsley – bass and vokal
* Pick Withers – trommer
* B. Bear – klaverinstrument

;Production
* Barry Beckett – produsent
* Jerry Wexler – produsent
* Jack Nuber – lydteknikar
* Thelbert Rigby – lydbandoperatør
* Gregg Hamm – miksing
* Bobby Hata – mastering
* Paul Wexler – masteringleiar
* Geoff Halpin – illustrasjonar
* Bob Ludwig – remastering
* Alan Schmidt – design

## Lister og salstrofé
### Album
*Communiqué* låg 30 veker inne på den britiske albumlista. 

### Singlar

### Sal og salstrofé

## Fotnotar

## Kjelder

**Denne artikkelen bygger på «[[:en:Communiqué (Dire Straits album)|Communiqué (Dire Straits album)]]» frå ,  den 15. september 2014.* 
*** oppgav desse kjeldene:*


## Bakgrunnsstoff
* ''Communiqué'' at Mark Knopfler official website
*
Egidio Arévalo

**Egidio Raúl Arévalo Ríos** () er ein uruguayansk fotballspelar som i 2014 spela på midtbanen for Tigres UANL i den mexicanske fotballigaen og for Uruguay sitt landslag. Han var med på å bli seriemeister i Uruguay med Peñarol i 2010. Under fotball-VM i 2010 var han ein av dei få uruguayanske spelarane i troppen som spelte for ein klubb i heimlandet. Han har òg spelt for fleire klubbar i Mexico. I 2011 var han med på å vinna Copa América med Uruguay
Chidi Odiah

**Chukwudi Odiah**, kjend som **Chidi Odiah** () er ein nigeriansk fotballspelar som har spela for CSKA Moskva i den russiske fotballigaen, og for det nigerianske landslaget. Han har vorte seriemeister i tre ulike land: I Nigeria med Julius Berger i 2000, i Moldova med Sheriff Tiraspol fire gonger (2001, 2002, 2003 og 2004) og i Russland to gonger med CSKA Moskva (2005 og 2006). Han vann òg UEFA-cupen med CSKA Moskva i 2005. 5. september 2004 debuterte han for Nigeria sitt A-landslag.
Zlatan Ljubijankić

**Zlatan Ljubijankič** () er ein slovensk fotballspelar som har spela for det belgiske laget Urawa Red Diamonds, og for det slovenske landslaget. Han var med på å vinna den slovenske seriemeisterskapen med Domžale i 2007. I den same sesongen vart han kåra til årets spelar av slovenske sportsjournalistar. Han debuterte for A-landslaget i 2006. Under kvalifiseringa til fotball-VM i 2010 var han hovudsakleg reserve, og spelte berre éin av dei ti kvalifiseringskampane frå start. Under VM skåra han eitt av Slovenia sine mål i kampen mot USA under gruppespelet.

## Bakgrunnsstoff
*
Nejc Pečnik

**Nejc Pečnik** () er ein slovensk fotballspelar som har spela for Nacional i den portugisiske fotballigan. Han har òg landskampar for Slovenia. Han debuterte for A-landslaget 1. april 2009 i ein VM-kvalifiseringskamp mot Nord-Irland. 10. oktober 2009 skåra han det første landslagsmålet sitt i ein VM-kvalifiseringskamp mot Slovakia. 14. november same året skåra han det viktige bortemålet til Slovenia under playoff-kampane mot Russland, då Slovenia tapte 1-2 i Moskva. Då dei vann heimekampen 1-0, kvalifiserte dei seg til fotball-VM i Sør-Afrika, der Pečnik var med i troppen. Storebroren hans, Andrej, er òg ein profesjonell fotballspelar med landskampar for Slovenia.

## Bakgrunnsstoff
*
Andrej Komac

**Andrej Komac** () er ein slovensk fotballspelar. Han har spela for det slovenske landslaget, og var med på å vinna den slovenske serien med Gorica i 2005 og 2006.
Jamie Carragher

**James Lee Duncan Carragher** () er ein engelsk tidlegare fotballspelar som har spela i forsvar for Liverpool i engelsk Premier League, og for det engelske landslaget. Han har spelt for Liverpool heile karrieren sin, og var med på å vinna den europeiske Meisterligaen med dei i 2005 og UEFA-cupen i 2001. Han debuterte for A-landslaget 28. april 1999 som innbytar i ein kamp mot Ungarn. Han var med i England sin tropp til fotball-EM i 2004 og fotball-VM i 2006, men i 2007 trekte han seg frå vidare landslagsspel. I 2010 let han seg overtala til å koma attende til landslaget og vart teken ut i England sin tropp til fotball-VM i 2010. Carragher er gift og har éin son og éi dotter.

### Merittar
*Vinnar av Meisterligaen: 2005 med Liverpool FC
*Vinnar av UEFA-cupen: 2001 med Liverpool FC
*Vinnar av FA-cupen: 2001 og 2006 med Liverpool FC
*Vinnar av den engelske ligacupen: 2001, 2003, 2012 med Liverpool FC
*Finalist i Meisterligaen: 2007 med Liverpool FC
*Finalist i FA-cupen: 2012 med Liverpool FC
*Finalist i den engelske ligacupen: 2005 med Liverpool FC

## Kjelder
*eu-football

**Denne artikkelen bygger på «[[:en:Jamie Carragher|Jamie Carragher]]» frå ,  den 3. juli 2024.*
Shaun Wright-Phillips

**Shaun Cameron Wright-Phillips** () er ein engelsk tidlegare fotballspelar som har spela for Queens Park Rangers i engelsk Premier League, og for det engelske landslaget. Han vart seriemeister i England med Chelsea i 2006. 

### Landslagsspel
Wright-Phillips debuterte på landslaget 18. august 2004 som innbytar i ein kamp mot Ukraina, skåra Englands siste mål i kampen. Fram til oktober 2010 representerte han England i 36 landskampar, var innbytar i 21 av dei. Einast i fire landskampar spelte han frå start til sluttsignalet lydde. Han deltok i VM i fotball 2010, innbytar i tre av oppgjera. Wright-Phillips skåra 6 landslagsmål.

## Kjelder
*eu-football
Ignacio González

**Ignacio María González Gatti** () er ein uruguayansk fotballspelar som har spela for Standard Liège i den belgisk fotballigaen og for Uruguay sitt landslag. Han har vorte seriemeister i Uruguay to gonger med Danubio. Han debuterte for Uruguay sitt A-landslag 1. mars 2006 i ein privatlandskamp borte mot England.
Kalu Uche

**Kalu Uche** () er ein nigeriansk fotballspelar frå Aba i delstaten Abia. Han har spelt for Almería i spansk Primera Division, og for det nigerianske landslaget. Under opphaldet sitt i Wisła Kraków var han med på å vinna den polske serien tre gonger. Han var med på å vinna opprykk til Primera Division med Almería i 2007. 21. juni 2003 debuterte han for A-landslaget i ein kvalifiseringskamp til Afrikameisterskapen mot Angola og skåra mål i den første kampen sin. Han tok del i fotball-VM i 2010, der han skåra mål mot Hellas i Nigeria sin første kamp.
Peter Crouch

**Peter James Crouch** () er ein engelsk tidlegare fotballspelar som har spela som spiss for Tottenham Hotspur i Premier League, og for det engelske landslaget. Han er ein av få toppfotballspelarar som er over 2 meter høg, nærmare bestemt 201&nbsp;cm. Han var Southampton sin toppskårar i Premier League i 2004/05-sesongen, med 12 seriemål, og Portsmouth sin toppskårar i Premier League i 2008/09-sesongen, med 11 seriemål.

### Landslagsspel
Åra 2005-10 deltok Crouch i 42 av Englands landskampar, i over halvparten som innbytar. Han var med i England sin tropp til fotball-VM i 2006, der han spelte fire kampar, to av dei frå start. Han var òg med i troppen til fotball-VM i 2010, fekk vere innbytar i to kampar. Crouch skåra 22 landslagsmål.

## Kjelder
*eu-football
Raïs M'Bolhi

**Adi Raïs Cobos Adrien M'Bolhi Ouhab**, arabisk ارايس مبولحي () er ein fransk fotballspelar med kongolesisk far og algerisk mor, som hausten 2011 spela som keeper for CSKA Sofia i den bulgarske fotballigaen, på lån frå Krylja Sovetov i den russiske fotballigaen, og for det algeriske landslaget. Han vart kåra til årets keeper i den bulgarske ligaen i 2009. M'Bolhi spelte landskampar for Frankrike på U16- og U17-nivå. I mai 2010 vart han teken ut til Algerie sin tropp til fotball-VM i 2010, og han debuterte for Algerie sitt A-landslag 28. mai 2010 som innbytar i ein privatlandskamp mot Irland. Han slepte inn eitt mål på straffespark i den kampen. Den andre landskampen hans var gruppekampen mot England under VM i Sør-Afrika, der han heldt målet reint.
Ryad Boudebouz

**Ryad Boudebouz** () er ein fransk-algerisk fotballspelar. Han har spelt på midtbanen for Sochaux i fransk Ligue 1. Han har òg landskampar for Algerie.

Boudebouz spelte for Frankrike sitt landslag på U17- og U19-nivå. I mai 2010 vart han teken ut i Algerie sin tropp til fotball-VM i 2010, og han debuterte for landslaget i ein treningskamp mot Irland 28. mai 2010.